**Paavo Kohonen** (s. 31. tammikuuta 2003 Joensuu) on suomalainen jääkiekkomaalivahti, joka edustaa Mestis-joukkue Iisalmen Peli-Karhuja lainalla SM-liigajoukkue Tapparasta.

Ura
---

### Seuraura

Kohonen on Jokipoikien kasvatti. Hän siirtyi 16-vuotiaana Tapparan organisaatioon kaudeksi 2019–2020, jonka Kohonen pelasi seuran B-nuorissa. Kaudella 2020–2021 hän nousi Tapparan U20-joukkueen pääasialliseksi vastuunkantajaksi. Kohonen puki kauden aikana myös yhteen SM-liigaotteluun, mutta hän jäi kuitenkin ilman peliaikaa.

Toukokuussa 2021 Kohonen teki Tapparan kanssa kaksivuotisen SM-liigasopimuksen. Kaudella 2021–2022 hän pelasi U20 SM-sarjan runkosarjassa 38 ottelua torjuen 22 voittoa, mikä oli eniten koko sarjassa. Kohonen puki myös seitsemään SM-liigaotteluun, mutta hän jäi kuitenkin ilman peliaikaa.

Myös kauden 2022–2023 Kohonen aloitti Tapparan U20-joukkueessa. Hänet valittiin U20 SM-sarjan tammikuun kuukauden pelaajaksi. Kohonen voitti koko sarjan voittotilaston 24 voitollaan. Hänet palkittiin U20 SM-sarjan parhaana maalivahtina Jorma Valtonen -palkinnolla ja äänestettiin ensimmäiseen tähdistökentällinen. Kohonen voitti kauden päätteeksi Suomenmestaruuden ja hänet palkittiin pudotuspelien arvokkaimpana pelaajana Ville Peltonen -palkinnolla. Kohonen debytoi kauden aikana myös SM-liigassa. Hän teki liigadebyyttinsä runkosarjan kahdeksannella kierroksella 30. syyskuuta 2022 Porin Ässiä vastaan. Kohonen oli nostettu Tapparan kakkosmaalivahdiksi Vilho Heikkiselle, kun Christian Heljanko oli sivussa. Hänet vaihdettiin Tapparan maalinsuulle hieman ennen ottelun puoliväliä ajassa 29.10, kun Ässät siirtyi ottelussa 0–3-johtoon. Kohonen torjui ottelussa yhdeksän kertaa ja päästi yhden maalin, kun Tappara hävisi ottelun lopulta lukemin 1–4. Ensimmäisen ja kauden ainoaksi jääneen SM-liigaottelunsa aloittavana maalivahtina hän pelasi 6. helmikuuta 2023 Rauman Lukkoa vastaan, kun Tapparasta olivat sivussa sekä Heljanko että Heikkinen. Kohonen torjui joukkueen 2–5-tappioon päättyneessä ottelussa 11 kertaa ja hän päästi kolme maalia. Toukokuussa 2023 Kohonen teki Tapparan kanssa vuoden mittaisen jatkosopimuksen. Elokuussa 2023 Tappara lainasi Kohosen marraskuun maajoukkuetaukoon asti ulottuvalla lainasopimuksella Mestis-joukkue Iisalmen Peli-Karhuihin, vastaavasti maalivahti Eetu Randelin siirtyy samanmittaisella lainasopimuksella Tapparaan.

### Maajoukkueura

Kohonen pelasi World U-17 Hockey Challengessa vuonna 2019. Hänet valittiin myös Suomen alle 18-vuotiaiden MM-ehdokkaaksi vuoden 2021 turnaukseen, mutta Kohonen kuitenkin putosi lopullisesta kisajoukkueesta. Yhteensä hän on pelannut yhden nuorten ja 12 poikien maaottelua.

Muuta
-----

Kohosen isoveli Kalle kaudella 2021–2022 puolustajana III-divisioonajoukkue Joensuun Peli-Tovereissa. Myös heidän siskonsa Iida on pelannut jääkiekkoa. Iidalla on myös yksi peli alle 18-vuotiaiden tyttöjen maajoukkueessa

Paavo Kohonen valmistui merkonomiksi Tampereen seudun ammattiopisto Tredusta keväällä 2022.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2020–2021 | Tappara | U20-SM | 27 |  |  |  |  | 76 |  |  | 90,4 | – | – | – | – | – | – | – | – |
| 2021–2022 | Tappara | U20-SM | 38 | 22 | 13 | 0 | 2307 | 99 | 1 | 2.58 | 89,6 | 2 | 0 | 2 | 124 | 5 | 0 | 2.43 | 87,8 |
| 2022–2023 | Tappara | U20-SM | 31 | 24 | 4 | 0 | 1872 | 59 | 3 | 1.89 | 92,5 | 11 | 8 | 3 | 674 | 22 | 2 | 1.96 | 91,8 | Ykköstähdistö |
|  | Tappara | SM-liiga | 2 | 0 | 1 | 0 | 89 | 4 | 0 | 2.69 | 82,6 | – | – | – | – | – | – | – | – |

Lähteet
-------

* Paavo Kohonen The Internet Hockey Databasessa (englanniksi)
* Paavo Kohonen Eurohockey-sivustolla (englanniksi)
* Paavo Kohonen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Paavo Kohonen *Elite Prospects*. Everysport Media Group AB.  (englanniksi)
2. 1 2  Paavo Kohonen Eurohockey-sivustolla (englanniksi)
3. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 3.10.2022.
4. ↑  Elite Prospects - U20 SM-sarja Stats 2021-2022 *eliteprospects.com*. Everysport Media Group AB. Viitattu 1.10.2022. (englanniksi)
5. ↑  Mennander, Pasi: Tapparan Paavo Kohonen tammikuun paras pelaaja U20 SM-sarjassa *leijonat.fi*.  1.2.2023. Suomen Jääkiekkoliitto ry – Finlands Ishockeyförbund rf. Viitattu 2.2.2023.
6. ↑  Haapasalmi, Elias: Ässät nöyryytti unista Tapparaa – Vilho Heikkinen tykitettiin vaihtoon uran kolmannessa Liiga-ottelussa *Jatkoaika.com*.  30.9.2022. Jatkoaika r.y. Viitattu 3.10.2022.
7. ↑  Tappara - Ässät, 30.9.2022 *liiga.fi*.  30.9.2022. Jääkiekon SM-liiga Oy. Viitattu 3.10.2022.
8. ↑  Perkiö, Jari: Lukko nappasi arvokkaat vieraspisteet Tapparaa vastaan ja vahvan otteen runkosarjavoitosta *aamulehti.fi*.  6.2.2023. Alma Media Suomi Oy. Viitattu 6.2.2023.
9. ↑  Tappara - Lukko, 6.2.2023 *liiga.fi*.  6.2.2023. Jääkiekon SM-liiga Oy. Viitattu 6.2.2023.
10. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 19.7.2023.
11. ↑  Teiskonlahti, Kirsi: Tapparalle uusi lainamaalivahti *Aamulehti*.  4.8.2023. Viitattu 4.8.2023.
12. ↑  Pikkuleijonien MM-ehdokkaiden nimilista julki – MM-joukkueelle sinetti 17.4. *Leijonat.fi*.  8.4.2021. Suomen Jääkiekkoliitto ry – Finlands Ishockeyförbund rf. Viitattu 3.10.2022.
13. ↑  Kalle Kohonen *Elite Prospects*. Everysport Media Group AB.  (englanniksi)
14. ↑  Keinänen, Jarkko: Markkinointi Muikku Oy on Juniori Jokipoikien pitkäaikainen yhteistyökumppani (pdf) *juniorijokipojat.fi*.  30.9.2022. Joensuun Kustannus Oy. Viitattu 3.10.2022.
15. ↑  Tredusta valmistui lähes 1 700 osaajaa työelämään – onnittelemme! *tredu.fi*. Tampereen seudun ammattiopisto Tredu.  Arkistoitu 2.10.2022. Viitattu 3.10.2022.

Tappara – SM-liiga
1 Heikkinen |
5 Bäckman |
11 Camper (**A**) |
13 Kemiläinen (**A**) |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
41 Manninen |
42 Rauhala (**C**) |
43 Ahlroth |
63 Tuulola |
70 Saari |
73 Baptiste |
75 Mužík |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen |
-- Nykänen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen